ಮದುವೆಯಾಗಿ 2 ವರ್ಷಕ್ಕೆ ಸಿಹಿಸುದ್ದಿ- ಹೊಸ ಮನೆಗೆ ಕಾಲಿಟ್ಟ ಹನ್ಸಿಕಾ

ಕನ್ನಡದ ‘ಬಿಂದಾಸ್’ ಚಿತ್ರದ ನಟಿ ಹನ್ಸಿಕಾ ಮೋಟ್ವಾನಿ (Hansika Motwani) ಮದುವೆಯಾಗಿ 2 ವರ್ಷಕ್ಕೆ ಗುಡ್ ನ್ಯೂಸ್ ಕೊಟ್ಟಿದ್ದಾರೆ. ಹೊಸ ಮನೆ ಗೃಹಪ್ರವೇಶ (House Warming) ಮಾಡಿದ ಸಂಭ್ರಮದಲ್ಲಿದ್ದಾರೆ. ಮನೆಗೆ ಕಾಲಿಟ್ಟಿರುವ ಸುಂದರ ಫೋಟೋಗಳನ್ನು ನಟಿ ಸೋಶಿಯಲ್ ಮೀಡಿಯಾದಲ್ಲಿ ಹಂಚಿಕೊಂಡಿದ್ದಾರೆ.

‘ಹೊಸ ಆರಂಭ’ ಎಂದು ಶೀರ್ಷಿಕೆ ನೀಡಿ ಮನೆಯ ಗೃಹಪ್ರವೇಶದ ಚೆಂದದ ಫೋಟೋಗಳನ್ನು ಶೇರ್ ಮಾಡಿದ್ದಾರೆ. ಪತಿ ಜೊತೆ ಹೊಸ ಮನೆಗೆ ಕಾಲಿಟ್ಟ ಖುಷಿಯಲ್ಲಿರುವ ಹನ್ಸಿಕಾಗೆ ಅಭಿಮಾನಿಗಳು ಶುಭಕೋರುತ್ತಿದ್ದಾರೆ.

View this post on Instagram

A post shared by Hansika Motwani (@ihansika)

ಅಂದಹಾಗೆ, ಮದುವೆಯ ನಂತರವೂ ಹನ್ಸಿಕಾ ಸಿನಿಮಾಗಳಲ್ಲಿ ಆ್ಯಕ್ಟೀವ್ ಆಗಿದ್ದಾರೆ. ಸ್ಟಾರ್ ನಟರಿಗೆ ನಾಯಕಿಯಾಗಿ ನಟಿಸುವ ಅವಕಾಶ ಸಿಗದೆ ಇದ್ದರೂ ಬಂದ ಆಫರ್‌ಗಳನ್ನು ಸದುಪಯೋಗಪಡಿಸಿಕೊಳ್ಳುತ್ತಿದ್ದಾರೆ.

ಇನ್ನೂ 2022ರಲ್ಲಿ ಉದ್ಯಮಿ ಸೋಹೈಲ್ ಜೊತೆ ಹನ್ಸಿಕಾ ಮದುವೆಯಾದರು. ಮೊದಲ ಪತ್ನಿಗೆ ಡಿವೋರ್ಸ್ ನೀಡಿದ ಬಳಿಕ ಹನ್ಸಿಕಾರನ್ನು ಪ್ರೀತಿಸಿ ಸೋಹೈಲ್ ಮದುವೆಯಾದರು.